આ ફેરનેસ ક્રીમ લગાવો તો તમે આટલા દિવસમાં ગોરા થઈ જશો, ફલાણી ક્રીમ લગાડો તો તમે આટલા દિવસમાં ગોરા થઈ જશો; પણ ક્યારેય વિચાર્યું છે કે આ બધી ક્રીમમાં એવું તો શું છે જે તમને આટલા જલદી ગોરા બનાવી દે છે? તમને જાણીને આશ્ચર્ય થશે કે આ ફેરનેસ ક્રીમમાં સ્ટેરૉઇડ આવે છે જે તમને આટલા જલદી અને ઓછા સમયમાં ગોરા બનાવી દે છે. સ્ટેરૉઇડ એક એવી વસ્તુ છે જેને તમે કોઈમાં પણ મિક્સ કરો તો એ એવી રીતે ભળી જાય છે જાણે દૂધમાં સાકર. જે પણ ક્રીમ તમને બે દિવસમાં ગોરા બનાવે છે એ સ્ટેરૉઇડ જ હોય છે. નાણાવટી હૉસ્પિટલના કન્સલ્ટન્ટ ડર્મેટોલૉજિસ્ટ ડૉ. વિનય સરાફ કહે છે, ‘સ્કિન-લાઇટનિંગ ક્રીમમાં વિટામિન ખ્નું રેટિનો ખ્ હોય છે. એની સાથે સ્કિન-લાઇટનિંગ એજન્ટ જેમ કે હાઇડ્રોક્વિનોન હોય છે. આનાથી થોડું ઇરિટેશન થાય છે એટલે આને રોકવા માટે ક્રીમમાં સ્ટેરૉઇડ નાખવામાં આવે છે.’